CELEX: 32009R0537
Language: hr
Date: 2009-06-19 00:00:00
Title: Uredba Komisije (EZ) br. 537/2009 od 19. lipnja 2009. o izmjeni Uredbe (EZ) br. 1235/2008 u pogledu popisa trećih zemalja iz kojih određeni poljoprivredni proizvodi dobiveni ekološkom proizvodnjom moraju potjecati da bi se mogli stavljati na tržište u Zajednici  Tekst značajan za EGP

15/Sv. 012
            
            
               HR
            
            
               Službeni list Europske unije
            
            
               249
            
         32009R0537
   
               L 159/6
            
            
               SLUŽBENI LIST EUROPSKE UNIJE
            
            
               19.06.2009.
            
         
      UREDBA KOMISIJE (EZ) br. 537/2009
   od 19. lipnja 2009.
   o izmjeni Uredbe (EZ) br. 1235/2008 u pogledu popisa trećih zemalja iz kojih određeni poljoprivredni proizvodi dobiveni ekološkom proizvodnjom moraju potjecati da bi se mogli stavljati na tržište u Zajednici
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 (1), a posebno njezin članak 33. stavak 2.,
   budući da:
   
               (1)
            
            
               U skladu s Uredbom (EZ) br. 834/2007, u Prilogu III. Uredbi Komisije (EZ) br. 1235/2008 od 8. prosinca 2008. o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja (2) uspostavlja se popis trećih zemalja u kojima su sustav proizvodnje i mjere kontrole za ekološku proizvodnju priznati kao ekvivalentni. U skladu s novim zahtjevima i informacijama koje je Komisija primila od trećih zemalja od zadnje objave popisa, trebalo bi uzeti u obzir neke izmjene i dodati ih ili umetnuti na popis.
            
         
               (2)
            
            
               Australska i kostarikanska tijela zatražila su od Komisije uvrštenje nove kontrolne i certifikacijske ustanove. Australska i kostarikanska tijela dostavila su Komisiji potrebna jamstva da nove kontrolne i certifikacijske ustanove ispunjavaju kriterije utvrđene člankom 8. stavkom 2. Uredbe (EZ) br. 1235/2008.
            
         
               (3)
            
            
               Trajanje uključenja Indije na popisu iz Priloga III. Uredbi (EZ) br. 1235/2008 istječe 30. lipnja 2009. Kako bi se izbjegli zastoji u trgovini, treba produljiti uključenje Indije na tom popisu na dodatno razdoblje. Indijska tijela zatražila su od Komisije uključenje četiri nove kontrolne i certifikacijske ustanove. Indijska tijela dostavila su Komisiji potrebna jamstva da nove kontrolne i certifikacijske ustanove ispunjavaju kriterije utvrđene člankom 8. stavkom 2. Uredbe (EZ) br. 1235/2008. Indijska tijela obavijestila su Komisiju da je jedna kontrolna ustanova promijenila ime.
            
         
               (4)
            
            
               Izraelska tijela obavijestila su Komisiju da je jedna kontrolna ustanova promijenila ime.
            
         
               (5)
            
            
               Neki poljoprivredni proizvodi uvezeni iz Tunisa se trenutačno stavljaju na tržište u Zajednici u skladu s prijelaznim pravilima iz članka 19. Uredbe (EZ) br. 1235/2008. Tunis je dostavio zahtjev Komisiji za uključenje na popis iz Priloga III. toj Uredbi. Dostavio je informacije koje se zahtijevaju u skladu s člancima 7. i 8. te Uredbe. Proučavanje tih informacija i naknadna rasprava s tuniskim tijelima doveli su do zaključka da su u toj zemlji pravila koja uređuju proizvodnju i kontrole poljoprivrednih proizvoda istovjetna onima određenim Uredbom (EZ) br. 834/2007. Komisija je na licu mjesta provela provjeru pravila proizvodnje i kontrolnih mjera koje se stvarno primjenjuju u Tunisu kako je predviđeno u članku 33. stavku 2. Uredbe (EZ) br. 834/2007.
            
         
               (6)
            
            
               Uredbu (EZ) br. 1235/2008 bi trebalo stoga na odgovarajući način izmijeniti.
            
         
               (7)
            
            
               Mjere predviđene ovom Uredbom u skladu su s mišljenjem Regulatornog odbora za ekološku proizvodnju,
            
         DONIJELA JE OVU UREDBU:
   Članak 1.
   Prilog III. Uredbi (EZ) br. 1235/2008 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu sedmog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. lipnja 2009.
      
         
            Za Komisiju
         
         Mariann FISCHER BOEL
         
         
            Članica Komisije
         
      
   
   
      (1)  SL L 189, 20.7.2007., str. 1.
   
      (2)  SL L 334, 12.12.2008., str. 25.
   PRILOG
   Prilog III Uredbi (EZ) br. 1235/2008 mijenja se kako slijedi:
   
               1.
            
            
               u točki 5. teksta koji se odnosi na Australiju dodaje se sljedeća alineja:
               
                           „—
                        
                        
                           AUS-QUAL Pty Ltd, www.ausqual.com.au”.
                        
                     
         
               2.
            
            
               u točki 5. teksta koji se odnosi na Kostariku dodaje se sljedeća alineja:
               
                           „—
                        
                        
                           Control Union Certifications, www.cuperu.com”.
                        
                     
         
               3.
            
            
               tekst koji se odnosi na Indiju mijenja se kako slijedi:
               
                           (a)
                        
                        
                           točka 5. zamjenjuje se sljedećim:
                           
                                       „—
                                    
                                    
                                       Aditi Organic Certifications Pvt. Ltd, www.aditicert.net
                                    
                                 
                                       —
                                    
                                    
                                       APOF Organic Certification Agency (AOCA), www.aoca.in
                                    
                                 
                                       —
                                    
                                    
                                       Bureau Veritas Certification India Pvt. Ltd, www.bureauveritas.co.in
                                    
                                 
                                       —
                                    
                                    
                                       Control Union Certifications, www.controlunion.com
                                    
                                 
                                       —
                                    
                                    
                                       ECOCERT India Private Limited, www.ecocert.in
                                    
                                 
                                       —
                                    
                                    
                                       Food Cert India Pvt. Ltd, www.foodcert.in
                                    
                                 
                                       —
                                    
                                    
                                       IMO Control Private Limited, www.imo.ch
                                    
                                 
                                       —
                                    
                                    
                                       Indian Organic Certification Agency (Indocert), www.indocert.org
                                    
                                 
                                       —
                                    
                                    
                                       ISCOP (Indian Society for Certification of Organic products), www.iscoporganiccertification.com
                                    
                                 
                                       —
                                    
                                    
                                       Lacon Quality Certification Pvt. Ltd, www.laconindia.com
                                    
                                 
                                       —
                                    
                                    
                                       Natural Organic Certification Association, www.nocaindia.com
                                    
                                 
                                       —
                                    
                                    
                                       OneCert Asia Agri Certification private Limited, www.onecertasia.in
                                    
                                 
                                       —
                                    
                                    
                                       SGS India Pvt. Ltd, www.in.sgs.com
                                    
                                 
                                       —
                                    
                                    
                                       Uttaranchal State Organic Certification Agency (USOCA), www.organicuttarakhand.org/products_certification.htm
                                    
                                 
                                       —
                                    
                                    
                                       Vedic Organic certification Agency, www.vediccertification.com
                                    
                                 
                                       —
                                    
                                    
                                       Rajasthan Organic Certification Agency (ROCA), http://www.rajasthankrishi.gov.in/Departments/SeedCert/index_eng.asp”;
                                    
                                 
                     
                           (b)
                        
                        
                           u točki 7. „2009.” zamjenjuje se „2014.”;
                        
                     
         
               4.
            
            
               u točki 5 teksta koji se odnosi na Izrael četvrta alineja zamjenjuje se sljedećim:
               
                           „—
                        
                        
                           Secal Israel Inspection and certification, www.skal.co.il”.
                        
                     
         
               5.
            
            
               iza teksta koji se odnosi na Švicarsku umeće se sljedeći tekst:
               „TUNIS
               1.   Kategorije proizvoda: 
               
                           (a)
                        
                        
                           neprerađeni ratarski usjevi i biljni reprodukcijski materijal i sjeme za uzgoj;
                        
                     
                           (b)
                        
                        
                           prerađeni poljoprivredni proizvodi za uporabu kao hrana uglavnom sastavljeni od jednog ili više sastojaka biljnog podrijetla.
                        
                     2.   Podrijetlo: proizvodi kategorije 1 (a) i ekološki uzgojeni sastojci u proizvodima kategorije 1 (b) koji su uzgojeni u Tunisu.
               3.   Standardi proizvodnje: Zakon br. 99-30 od 5. travnja 1999. o ekološkoj poljoprivredi; Odluka ministra za poljoprivredu od 28. veljače 2001. o odobrenju standardne specifikacije za proizvodnju usjeva u skladu s ekološkom metodom.
               4.   Nadležno tijelo: Direction générale de la Production Agricole, www.agriportail.tn
               5.   Kontrolne ustanove: 
               
                           —
                        
                        
                           Ecocert SA en Tunisie, www.ecocert.com
                        
                     
                           —
                        
                        
                           Istituto Mediterraneo di Certificazione IMC, www.imcert.it
                        
                     
                           —
                        
                        
                           BCS, www.bcs-oeko.com
                        
                     
                           —
                        
                        
                           Lacon, www.lacon-institute.com
                        
                     6.   Tijela za izdavanje potvrde: kao u točki 5.: aceleași organisme ca la punctul 5
               7.   Trajanje uključenja: 30. lipnja 2012.”.